text: বাংলার যুবশক্তি অভিযানে ঝড় তুললেন অভিষেক বন্দ্যোপাধ্যায় ! ১৩ দিনেই টার্গেট পূরণে একুশের বার্তা | BG News
  Home রাজ্য বাংলার যুবশক্তি অভিযানে ঝড় তুললেন অভিষেক বন্দ্যোপাধ্যায় ! ১৩ দিনেই টার্গেট পূরণে...
  BAHRS GLOBAL NEWS, 24 JUN 2020
  তীর্থঙ্কর মুখার্জি, কলকাতা : করোনার আবহে রাজনৈতিক কর্মসূচি এখন মুঠোবন্দি হয়েছে। ভার্চুয়াল সমাবেশই এখন প্রচারের মূল মাধ্যম হয়ে উঠেছে। এই অবস্থায় বাংলায় বিজেপির ভার্চুয়াল সমাবেশের পরই 'বাংলার যুবশক্তি'র ক্ষমতা দেখানো শুরু করেন তৃণমূলের যুব সভাপতি অভিষেক। তিনি এই অভিযানের চূড়ায় পৌঁছলেন মাত্র ১৩ দিনেই। অভিষেকের কর্মসূচি ঝড় তুলল বাংলায়।
  প্রশান্ত কিশোরের পরামর্শে অভিষেক বন্দ্যোপাধ্যায় 'বাংলার যুবশক্তি' অভিযান শুরু করেছিলেন মাত্র ১৩ দিন আগেই। এই ক-টা দিনেই এক লক্ষ আবেদন জমা পড়েছে বাংলার যুবশক্তি কর্মসূচিতে। তা দেখে রীতিমতো উচ্ছ্বসিত অভিষেক বন্দ্যোপাধ্যায়। তিনি নিজে তা টুইট করে জানিয়েছেন।
  অভিষেক লিখেছেন- মাত্র ১৩ দিনে বাংলার যুবশক্তিতে যে ক্ষমতা সঞ্চারিত হয়েছে তা দেখে আমি আপ্লুত। মাত্র ১৩ দিনে ১ লক্ষ যুব নিজের নাম নথিভুক্ত করেছেন এই কর্মসূচিতে। ৩০ দিনের যে টার্গেট তা পূরণ হয়েছে ১৩ দিনে। বাংলার যুব শক্তি যেভাবে এগিয়ে আসছে, তা দেখে একটা কথাই মনে হচ্ছে এটাই হল বাংলার যুব শক্তি।